མཇུག་ཏུ།བཀའ་ཟུར་སྐྱབས་རྗེ་ཀིརྟི་རིན་པོ་ཆེ་མཆོག་གིས།ང་ཚོ་ཚོགས་པ་ཞིག་འཛུགས་དགོས་པའི་རྒྱུ་མཚན་དེ་ཆོལ་ཁ་གཅིག་གི་ཐོབ་ཐང་རྩོད་རྒྱུའི་དོན་དུ་ཚོགས་པ་བཙུགས་པ་ཞིག་མ་རེད།ཚོགས་པ་ཡོངས་རྫོགས་དེ་རེད།ཚོགས་པ་དེ་བཙུགས་ནས་བོད་གཞུང་གི་ཐོག་དཀའ་ལས་རྒྱག་རྒྱུ་དང་རམ་འདེགས་ཞུ་རྒྱུ་ག་རེ་འདུགདེའི་ཐོག་ལ་ང་ཚོས་ཚོགས་པ་ཞིག་བཙུགས་ནས་རིམ་པས་དེ་ལ་འགྱུར་བ་ཞིག་ཕྱིན་ཏེ།གཙོ་བོ་དེ་ཆོལ་ཁ་སོ་སོའི་ཐོབ་ཐང་དང་ཁུངས་གཏོགས་གང་ཡིན་སྒང་ལ་ད་ལྟ་ཕྲན་བུ་ཞིག་འགྲོ་བསྡད་པ་ཞིག་ཆགས་འདུགདེར་བརྟེན།ང་ཚོ་བྱེས་འབྱོར་གྱི་བོད་མི་མང་ནང་ཆོལ་ཁ་གསུམ་གྱི་གནས་སྟངས་དེ་ཕྲན་བུ་ཉམས་ཆགས་སུ་འགྲོ་ཡི་ཡོད་པའི་སྐབས་ཤིག་ལ་འཁེལ་བསྡད་ཡོད་པ་མ་གཏོགས།བོད་སྤྱི་ཡོངས་ཀྱི་ཆ་ནས་དེང་སང་ཆོལ་ཁ་གསུམ་དེ་རང་བཞིན་གྱིས་རྡོག་རྩ་གཅིག་ཏུ་སྒྲིལ་བསྡད་ཡོད་པ་རེད་ལ།དེ་ལ་འགྱུར་བ་གང་ཡང་འགྲོ་ཡི་ཡོད་པ་མ་རེད།ང་ཚོ་བྱེས་འབྱོར་ནང་ཉམས་ཆགས་ཏོག་ཙམ་རེ་འགྲོ་ཡི་ཡོད་པ་དེ་གསལ་པོ་ཞེ་དྲགས་ཡིན་སྟབས།དེ་ལ་གཟབ་གཟབ་གནང་དགོས་རྒྱུ་ཧ་ཅང་གལ་ཆེན་རེད།དེང་སང་༧རྒྱལ་བ་རིན་པོ་ཆེ་མཆོག་གིས་ས་གནས་གང་དུ་ཕེབས་ཡང་བཀའ་སློབ་འདི་གནང་གི་འདུགང་ཤི་དུས་ཤི་སྲོལ་བདེ་པོ་ཡོད་པ་བྱོས་ཨ་གསུང་གི་འདུགདེ་བཀའ་གནང་ས་གཙོ་བོ་དེ་ང་ཚོ་བྱེས་འབྱོར་གྱི་བོད་མི་མང་ཡིན་པ་ལས་བོད་ནང་གི་མི་མང་མ་རེད།༧རྒྱལ་བ་རིན་པོ་ཆེ་མཆོག་གིས་མཐའ་མའི་འུ་ཐུག་གིས་དེ་གསུང་པ་རེད།དེ་ང་ཚོས་སྙིང་ལ་རུས་པ་བཅིངས་བའི་ཐོག་ནས་ག་རེ་བྱེད་རྒྱུ་ཡོད་ན་དེའི་ཐོག་ང་ཚོས་ཤུགས་རྒྱག་དགོས་ཀྱི་འདུག་བསམ་གྱི་འདུག